Felix Johansson

Felix Johansson (21. tammikuuta 1888 Ruotsinpyhtää – 4. toukokuuta 1957 VaasaHovioikeuden presidentti Felix Johansson kuollut (vain tilaajille) Helsingin Sanomat 6.5.1957, s. 3, HS Aikakone. Viitattu 15.1.2024.) oli Vaasan hovioikeuden presidentti.

Felix Johanssonin vanhemmat olivat sahanomistaja Fredrik Reinhold Johansson ja Eva Gustava Yrjas ja puoliso vuodesta 1925 Hertha Johanna Backman. Johansson tuli ylioppilaaksi Porvoon lyseosta vuonna 1906, suoritti oikeustutkinnon 1913 ja sai varatuomarin arvon 1916. Hän oli Vaasan hovioikeuden kanslisti vuodesta 1918, notaari vuodesta 1919, viskaali vuodesta 1926, asessori vuodesta 1931, hovioikeudenneuvos vuodesta 1936 ja presidentti vuodesta 1953 kuolemaansa saakka. Johansson toimi asianajajana vuosina 1916–1927 ja oli kirkolliskokouksen edustajana vuonna 1941. Hänellä oli myös useita luottamustoimia Vaasassa. Hän oli Vaasan kaupungin tilintarkastajana vuosina 1922–1924 sekä viimeisinä vuosinaan Vaasan Säästöpankin hallituksen puheenjohtajana. 

Lähteet

Luokka:Suomen hovioikeuksien presidentit
Luokka:Suomalaiset juristit
Luokka:Suomalaiset virkamiehet
Luokka:Suomalaiset asianajajat
Luokka:Vuonna 1888 syntyneet
Luokka:Vuonna 1957 kuolleet